**PRILOGA ŠT. 2**: VZOREC PARTNERSKEGA SPORAZUMA – JR SPIN

***Stranke sporazuma (projektni partnerji) morajo uporabiti spodnji vzorec partnerskega sporazuma, pri čemer ga lahko dopolnijo z dodatnimi določili (obstoječih se ne sme brisati ali spreminjati).***

**[*naziv Prijavitelj*],** [*vstaviti naslov*]; matična številka: [*vstaviti matično številko*], davčna številka: [*vstaviti davčno številko*], ki jo/ga zastopa [*vstaviti ime zakonitega zastopnika*], (v nadaljevanju: **prijavitelj**)

**[*naziv Partnerja 1*],** [*vstaviti naslov*]; matična številka: [vstaviti matično številko], davčna številka: [*vstaviti davčno številko*], ki jo/ga zastopa [*vstaviti ime zakonitega zastopnika*], (v nadaljevanju: **Partner 1**),

**[*naziv Partnerja 2*],** [*vstaviti naslov*]; matična številka: [vstaviti matično številko], davčna številka: [*vstaviti davčno številko*], ki jo/ga zastopa [*vstaviti ime zakonitega zastopnika*], (v nadaljevanju: **Partner 2**),

………………………….. [*po potrebi dodati sodelujoče partnerje*]

(v nadaljevanju vsi skupaj: stranke sporazuma oziroma partnerji)

sklepajo

**PARTNERSKI SPORAZUM**

**O SODELOVANJU PRI IZVAJANJU PROJEKTNEGA PARTNERSTVA [»NAZIV PROJEKTA«]**

**na podlagi javnega razpisa**

»Sofinanciranje vključevanja oseb, ki so pred izgubo zaposlitve v ukrepe na trgu dela – Pripravljeni na spremembe, v letih 2019, 2020, 2021 in 2022**«**

*v okviru*

*Operativnega programa za izvajanje Evropske kohezijske politike v obdobju 2014–2020*

1. **člen**

**(Uvodne določbe)**

(1) Stranke sporazuma uvodoma ugotavljajo, da:

* je dne 21.12.2018 Javni štipendijski, razvojni, invalidski in preživninski sklad Republike Slovenije (v nadaljevanju: sklad) objavil Javni razpis za sofinanciranje vključevanja oseb, ki so pred izgubo zaposlitve v ukrepe na trgu dela – Pripravljeni na spremembe, v letih 2019, 2020, 2021 in 2022, v Uradnem listu RS, št. 82/2018 (v nadaljevanju: javni razpis);
* se bodo projektne aktivnosti izvajale skladno z Operativnim programom za izvajanje Evropske kohezijske politike v obdobju 2014–2020, v okviru prednostne osi 8. »Spodbujanje zaposlovanja in transnacionalna mobilnost delovne sile«, prednostne naložbe 8.1. »Dostop do delovnih mest za iskalce zaposlitve in neaktivne osebe, vključno z dolgotrajno brezposelnimi osebami, ki so oddaljene od trga dela, tudi z lokalnimi pobudami za zaposlovanje in spodbujanje mobilnosti delavcev«, specifičnega cilja 8.1.1. »Povečanje zaposlenosti brezposelnih, še posebej starejših od 50 let, dolgotrajno brezposelnih in tistih z izobrazbo pod ISCED 3«;
* se je na javni razpis prijavil prijavitelj in dne ………… [*vstaviti datum sklenitve pogodbe*] na podlagi javnega razpisa ter sklepa št. ………………………. [*vstaviti št. sklepa o izboru*] z dne …………………….. [*vstaviti datum sklepa*] s skladom podpisal Pogodbo o sofinanciranju št. ……………………. [*vstaviti št. pogodbe*] (v nadaljevanju: pogodba o sofinanciranju), ki v 4. točki 10. člena določa, da je prijavitelj v roku 30 dni od izdaje sklepa o izboru dolžan posredovati skladu sklenjen partnerski sporazum;
* predstavljajo sredstva, dodeljena s pogodbo o sofinanciranju, sredstva evropske kohezijske politike, ki se prijavitelju izplačajo kot sredstva iz proračuna Evropske unije (EU udeležba 80%) in proračuna Republike Slovenije (slovenska udeležba 20 %) na podlagi pogodbe o sofinanciranju;
* je namen sofinanciranja projektov iz sredstev evropske kohezijske politike izključno sofinanciranje tistih upravičenih stroškov in izdatkov izbranih projektov ali njihovih delov, ki niso obremenjeni s kršitvami veljavnih predpisov, pogodbe o sofinanciranju ali tega partnerskega sporazuma;
* namerava prijavitelj projekta skladno s prijavno vlogo izvesti projektne aktivnosti v sodelovanju s partnerji tega sporazuma;
* se ta partnerski sporazum sklepa zaradi ureditve medsebojnih odnosov, pravic in obveznosti vseh v projekt vključenih partnerjev skladno z javnim razpisom, razpisno dokumentacijo in pogodbo o sofinanciranju.

(2) Da bi zagotovile tekoče izvajanje projekta, se stranke sporazuma zavezujejo, da bodo delovale v skladu z načeli dobre prakse, ki so:

* vse stranke sporazuma morajo biti seznanjene z javnim razpisom in razpisno dokumentacijo ter Navodil za izvajanje (v nadaljevanju: navodila sklada) in razumeti svojo vlogo v projektu;
* vse stranke sporazuma morajo biti seznanjene s pogodbo o sofinanciranju in razumeti svoje obveznosti; partnerji s podpisom tega partnerskega sporazuma pooblastijo prijavitelja, da jih zastopa pri vseh opravilih s skladom, ki so povezana z izvedbo projekta;
* vse stranke sporazuma imajo interes izvedbe projekta, ki ga je na javni razpis prijavil prijavitelj;
* prijavitelj se mora redno posvetovati s partnerji in jih obveščati o poteku projekta;
* prijavitelj in partnerji se medsebojno zavezujejo, da si bodo posredovali vsa potrebna dokazila, ki jih mora prijavitelj projekta predložiti skladu v skladu s pogodbo o sofinanciranju;
* ima vsak partner pravico do plačila stroškov za svoj del sodelovanja v projektu skladno z javnim razpisom, pri čemer bo v skladu s pogodbo o sofinanciranju prijavitelj na svoj bančni račun prejel vsa sredstva za potrjene zahtevke za sofinanciranje.

(3) Prijavitelj je odgovoren za izpolnjevanje vseh nalog in obveznosti, ki so navedene v 4. členu tega sporazuma.

1. **člen**

 **(Trajanje projekta)**

(1) Do sofinanciranja so upravičeni stroški, ki bodo pri prijavitelju oziroma vključenemu partnerju nastali od datuma podpisa pogodbe o sofinanciranju projekta do konca izvajanja sofinanciranih projektnih aktivnosti, vendar najkasneje do 30. 6. 2022.

(2) Obdobje upravičenosti izdatkov prijavitelja in partnerjev je od datuma podpisa pogodbe o sofinanciranju do 15. 7. 2022.

(3) Odobreno obdobje izvajanja projekta se v izjemnih okoliščinah lahko podaljša, vendar le na podlagi soglasja sklada in če so za to zagotovljena sredstva kohezijske politike v proračunu RS.

1. **člen**

**(Pravice in obveznosti prijavitelja)**

(1) Prijavitelj projekta ima sledeče pravice in obveznosti:

* pravilno, zakonito, gospodarno in učinkovito izvajanje projektnih aktivnosti, s skrbnostjo dobrega gospodarja, po pravilih stroke in skladno z navodili sklada, po dogovorjenem načrtu, skladno z vsebinsko zasnovo projekta, ki je določena v prijavni vlogi, katero je prijavitelj oddal v zvezi z javnim razpisom;
* spoštovanje zakonodaje in pravil, ki veljajo za porabo sredstev evropske kohezijske politike v Republiki Sloveniji;
* skrb za izvedbo postopkov izbora vključenih v projektne aktivnosti v skladu z načeli transparentnosti in zagotavljanja enakopravne obravnave;
* pravočasno obveščanje in opozarjanje partnerjev glede obveznosti, ki izhajajo iz tega sporazuma oziroma skrb za to, da bodo doseženi cilji projekta;
* posredovanje podatkov (ime in priimek, EMŠO, vloga v projektu) vključenih oseb v projekt z namenom preverjanja izpolnjevanja pogojev javnega razpisa;
* koordiniranje priprave zahtevkov za sofinanciranje ( v nadaljevanju ZzS), pridobivanje poročil posameznega partnerja in izstavljanje ZzS z vso pripadajočo dokumentacijo skladno z navodili sklada;
* pripravljanje finančnih in vsebinskih poročil skladno z navodili sklada ter na zahtevo sklada dodatnih poročil s predpisano vsebino in rokom izdelave;
* izvedba nakazil sredstev partnerjem v projektu na podlagi potrjenih in izplačanih ZzS skladno s tem sporazumom in pogodbo o sofinanciranju;
* preprečevanje, odkrivanje, evidentiranje in odpravljanje morebitnih nepravilnosti oziroma odstopanj od načrtovane vsebinske zasnove prijavljenega projekta ter obveščanje sklada o tem;
* skrb za namensko rabo pridobljenih sredstev izključno za izvajanje projekta in preprečevanje morebitnega dvojnega financiranja partnerjev;
* upoštevanje pravil informiranja in obveščanja javnosti pri izvajanju projektov skladno z [Navodili organa upravljanja na področju komuniciranja vsebin evropske kohezijske politike v programskem obdobju 2014–2020](http://www.eu-skladi.si/sl/dokumenti/navodila/navodila-ou-na-podrocju-komuniciranja-vsebin-ekp-2014-2020.pdf);
* skladno z 27., 54., 96. in 125. členom Uredbe 1303/2013/EU, 5. in 19. členom ter Prilogo I Uredbe 1304/2013/EU spremljanje in zagotavljanje podatkov prijavitelju in skladu o doseganju ciljev in kazalnikov operacije;
* zagotavljanje revizijske sledi in hranjenje celotne originalne dokumentacije v zvezi s projektom kot dokazila za potrebe nadzora in spremljanja na nivoju operacije ter zagotavljanje dostopa do navedene dokumentacije, in sicer najmanj za obdobje treh let od 31. decembra po predložitvi obračunov s strani Republike Slovenije Evropski komisiji, ki vsebujejo končne izdatke končane operacije;
* pridobitev ustreznih osebnih privolitev posameznih partnerjev zaradi obdelave njihovih osebnih podatkov za potrebe izvedbe tega projekta;
* ravnanje v skladu z vsemi morebitnimi spremembami oziroma dopolnili navodil sklada, ki mu jih bo sklad naknadno sporočil oziroma posredoval, in sicer od njihovega prejema dalje.

[*Stranke sporazuma lahko druge pravice in obveznosti po potrebi dodajo in določijo same, ne smejo pa biti v nasprotju z obveznimi določili tega sporazuma*.]

1. **člen**

**(Pravice in obveznosti partnerjev)**

(1) Stranke tega sporazuma so soglasne, da imajo partnerji sledeče obveznosti:

* strokovno in vestno izvajanje projektnih aktivnosti ter po dogovorjenem načrtu, skladno z vsebinsko zasnovo razpisa, ki je določena v vlogi, s pogodbo o sofinanciranju in z navodili sklada;
* pravočasno[*pravočasnost časovno definirajo stranke sporazuma same!*] obveščanje ostalih strank sporazuma o vseh zadevah, pomembnih za uspešno izvedbo projekta (npr. pravočasno obveščanje o morebitni nezmožnosti izpolnjevanja svojih obveznosti);
* pravočasno [*pravočasnost časovno definirajo stranke sporazuma same!*] posredovanje poročil in drugih dokazil o opravljenem delu prijavitelju projekta, skladno z dejansko opravljenimi urami na projektu;
* bodo pri porabi sredstev javnega razpisa spoštovali pravila javnega naročanja in sicer:
	+ obvezno uporabili pravila javnega naročanja v primeru, ko so prejemniki sredstev k temu zavezani skladno s 9. členom veljavnega zakona o javnem naročanju (ZJN-3);
	+ uporabili pravila javnega naročanja v omejenem obsegu v primerih, ki jih in kot jih določa ZJN-3;
	+ upoštevali temeljna načela javnega naročanja, skladno z navodili sklada.

[*Stranke sporazuma lahko druge pravice in obveznosti po potrebi dodajo in določijo same, ne smejo pa biti v nasprotju z obveznimi določili tega sporazuma*.]

(2) Medsebojna koordinacija in izvajanje projektnih aktivnosti strank sporazuma bo potekala na podlagi spodnjih podatkov:

|  |  |
| --- | --- |
| **Prijavitelj** | **Zaposlen pri/na:** |
| [*vstaviti ime in priimek*] | [*vstaviti naziv organizacije*] |
|  |  |
|  |  |

|  |  |
| --- | --- |
| **Vodja projekta/Strokovni sodelavec** **Prijavitelja** | **Zaposlen pri/na:** |
| [*vstaviti ime in priimek*] | [*vstaviti naziv organizacije in dopisati ali gre za Partnerja 1*] |
|  |  |
|  |  |

|  |  |
| --- | --- |
| **Partner 1** | **Zaposlen pri/na:** |
| [*vstaviti ime in priimek*] | [*vstaviti naziv organizacije*] |
|  |  |
|  |  |

|  |  |
| --- | --- |
| **Vodja projekta/Strokovni sodelavec** **Partnerja 1**  | **Zaposlen pri/na:** |
| [*vstaviti ime in priimek*] | [*vstaviti naziv organizacije in dopisati ali gre za Partnerja 2*] |
|  |  |
|  |  |

|  |  |
| --- | --- |
| **Partner 2** | **Zaposlen pri/na:** |
| [*vstaviti ime in priimek*] | [*vstaviti naziv organizacije*] |
|  |  |
|  |  |

|  |  |
| --- | --- |
| **Vodja projekta/Strokovni sodelavec** **Partnerja 2**  | **Zaposlen pri/na:** |
| [*vstaviti ime in priimek*] | [*vstaviti naziv organizacije in dopisati ali gre za Partnerja 3*] |
|  |  |
|  |  |

………………………….. [*po potrebi dodati sodelujoče partnerje*]

1. **člen**

**(Kontaktna/e oseba/e projektnega partnerstva)**

(1) Projektno partnerstvo za izvajanje aktivnosti administrativne in tehnične podpore projektu imenuje naslednjo/e kontaktno/e osebo/e:

|  |  |  |
| --- | --- | --- |
| **Kontaktna oseba** | **Kontakt (elektronski naslov, telefonska številka)** | **Zaposlen pri/na:** |
| [*vstaviti ime in priimek*] | [*vstaviti e-naslov in tel. številko*] | [*vstaviti naziv organizacije*] |
|  |  |  |
|  |  |  |
|  |  |  |

(2) Prijavitelj projekta je dolžan obvestiti druge stranke sporazuma in sklad o morebitni spremembi oseb/e iz prvega odstavka tega člena.

1. **člen**

**(Naloge partnerjev v projektu)**

Stranke sporazuma se dogovorijo o izvedbi projektnih aktivnosti, kraju izvedbe, rokih za izvedbo posameznih aktivnosti in delitvi sredstev, ki jih bo sofinanciral sklad, in sicer na naslednji način: [*vstaviti spodaj*]

* ………………………. [*npr. stranke sporazuma ta odstavek prilagodijo na način, da same glede na konkretni primer določijo, kaj bo kdo k izvedbi projekta prispeval (kje, v kakšnem obsegu in kako se bodo izvajale projektne aktivnosti, glede zagotavljanja ustreznih prostorov, tehnične opreme in drugih pogojev za izvedbo projekta, vključno z nudenjem tehničnih ter drugih potrebnih storitev)*],
* ………………………. [*npr. navedba načina financiranja, prenakazila partnerjem v projektu*]

[*stranke sporazuma po potrebi dodajo nove alineje*]

1. **člen**

**(Izplačilo sredstev)**

(1) Stranke sporazuma se strinjajo, da bo prijavitelj projekta skladno z navodili sklada oddal ZzS v zvezi z vsemi poročili o opravljenem delu partnerjev ter da bo sklad na podlagi potrjenega ZzS nakazal sredstva za vse partnerje na bančni račun prijavitelja.

(2) Prijavitelj nato v 3 delovnih dneh od prejema nakazila iz predhodnega odstavka prenakaže sredstva posameznim partnerjem v projektu, in sicer v višini, kot to izhaja iz s strani sklada potrjenih ZzS in predloženih prilog. Sklad sredstva iz predhodnega stavka prenakaže zgolj prijavitelju projekta, slednji je dolžan ta sredstva prenakazati naprej posameznim partnerjem v projektu, prav tako v višini, kot to izhaja iz s strani sklada potrjenih ZzS in predloženih prilog.

(3) Sklad ima pri izvajanju preverjanj na kraju samem pravico vpogleda v listine in postopke v zvezi s prenakazilom sredstev.

(4) Stranke sporazuma so soglasne, da v primeru, če sklad ne bo v celoti potrdil ZzS in bo skladno s tem prijavitelju nakazal manj sredstev, kot je bilo zaprošenih (npr. zaradi nenamenske porabe), bo tudi prijavitelj projekta posameznim partnerjem nakazal ustrezno znižani znesek zaprošenih sredstev. Hkrati s tem pa bo prijavitelj projekta obvestil posameznega partnerja, na katerega se nanaša znižanje sredstev, o znižanju in razlogih zanj.

1. **člen**

**(Protikorupcijska klavzula)**

(1) Stranke sporazuma se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem obveznosti iz tega sporazuma ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

(2) V primeru kršitve ali poskusa kršitve te klavzule, je že sklenjen in veljaven sporazum ničen, če pa sporazum še ni veljaven, se šteje, da ni bil sklenjen.

1. **člen**

**(Varovanje podatkov)**

(1) Stranke sporazuma se zavezujejo k varovanju osebnih podatkov v skladu z Zakonom o varstvu osebnih podatkov in ostalo veljavno zakonodajo (Uradni list RS, št. 94/07 – uradno prečiščeno besedilo), Uredbo (EU) 2016/679 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) in 140. členom uredbe št. 1303/2013/EU in Splošno uredbo o varstvu podatkov (GDPR). Partnerji sporazuma so hkrati soglasni, da lahko prijavitelj oziroma izvajalec projekta skladu posreduje podatke javnega značaja iz dokumentacije, ki jo je skladno s pogodbo potrebno predložiti skladu ter da lahko sklad slednje uporablja za namene preverjanja izpolnjevanja pogojev javnega razpisa, preverjanj upravičenosti aktivnosti in spremljanja ter vrednotenja programa (programsko specifični kazalniki, kazalniki učinka in kazalniki rezultata).

(2) Stranke sporazuma se zavezujejo k varovanju poslovnih skrivnosti pridobljenih tekom izvajanja projekta v skladu z Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17) in ostalo veljavno zakonodajo.

1. **člen**

**(Pravice uporabe rezultatov)**

(1) Stranke sporazuma se zavezujejo, da stvaritve, ki imajo značaj avtorskega dela in morebitne podobne stvaritve, ki nastanejo pri izvajanju projekta, ne bodo v času izvajanja projekta uporabljene v tržne namene.

(2) Avtorska dela, študije, raziskave in morebitne podobne stvaritve, nastale pri izvajanju projekta, morajo biti prosto dostopne širši javnosti z objavo na spletni prijavitelja in strani sklada, če sklad tako zahteva.

(3) Stranke sporazuma so same odgovorne za morebitne kršitve avtorskih in drugih sorodnih pravic drugih, ki bi nastale v zvezi z izvajanjem projektnih aktivnosti v skladu s tem sporazumom.

1. **člen**

**(Neizpolnjevanje obveznosti po tem sporazumu)**

(1) Šteje se, da stranka sporazuma ne izpolnjuje svojih obveznosti, če ne izpolnjuje v tem sporazumu določenih obveznosti skladno s 3., 4. in 7. členom tega sporazuma.

(2) V primeru neizpolnjevanja obveznosti, ki so določene s tem sporazumom, s strani katerekoli stranke sporazuma, je prijavitelj projekta dolžan o tem poročati skladu. Slednjemu je hkrati dolžan predlagati tudi ustrezne ukrepe in rešitev nastale situacije. Po tem, ko prijavitelj projekta prejme odločitev sklada glede ukrepov zoper partnerjevo neizpolnjevanje s tem sporazumom sprejetih obveznosti, je prijavitelj projekta dolžan o tem obvestiti partnerja kršitelja in zoper njega sprejeti ustrezne ukrepe za odpravo vzroka za neizpolnjevanje obveznosti.

1. **člen**

**(Odstop od sporazuma oziroma od izvajanja projekta)**

(1) Stranke sporazuma so prav tako soglasne, da v primeru, če katerikoli partner predčasno odstopi od tega sporazuma na podlagi utemeljenih razlogov, izgubi pravico do nadaljnjega sofinanciranja, razen do sofinanciranja tistih upravičenih stroškov, ki so vezani na že izpeljane projektne aktivnosti. Šteje se, da med utemeljene razloge sodijo tudi nepričakovani razlogi, nastali po sklenitvi tega sporazuma, ki niso rezultat dejanj partnerja in jih le-ta ni mogel preprečiti, odpraviti ali se jim izogniti.

(2) V primeru predčasnega odstopa kateregakoli partnerja od tega sporazuma, brez utemeljenih razlogov, lahko prijavitelj projekta od partnerja, ki je neutemeljeno odstopil od tega sporazuma, s pisnim pozivom zahteva vračilo že prejetih sredstev, povečane za zakonske zamudne obresti od dneva nakazila do dneva vračila. Prijavitelj projekta o tem obvesti sklad.

1. **člen**

**(Spremembe partnerstva)**

(1) Vsaka sprememba partnerstva je možna skladno s pogodbo o sofinanciranju in navodili sklada.

(2) V primeru, da katerikoli izmed partnerjev izstopi iz partnerstva v projektu, je dolžan prijavitelja projekta o tem predhodno obvestiti.

(3) V partnerstvo se lahko vključi tudi dodatne partnerje, če bi njihova vključitev prispevala k uspešni oziroma boljši izvedbi programa in doseganju ciljev projekta, vendar se dodatne partnerje ne všteva v kvoto števila vključenih v projekt na podlagi oddane vloge prijavitelja. Prijavitelj projekta v tem primeru postopa v skladu s 13. čl. pogodbe o sofinanciranju.

1. **člen**

**(Končne določbe)**

(1) Stranke sporazuma soglašajo, da ta sporazum nadomesti vse morebitne prej sklenjene ustne dogovore med njimi.

(2) Ta sporazum je sestavljen v ………….. [*vstaviti število izvodov*] enakih izvodih, od katerih prejme vsaka stranka sporazuma po ………….. [*vstaviti število izvodov*] izvod.

(3) Vse spremembe in dopolnitve partnerskega sporazuma bodo stranke sporazuma sklenile v obliki pisnih aneksov, katere skladno s 1. členom tega sporazuma posredujejo skladu.

(4) Če katerakoli od določb partnerskega sporazuma je ali postane neveljavna, to ne vpliva na ostale določbe partnerskega sporazuma. Neveljavna določba se nadomesti z veljavno, ki mora čimbolj ustrezati namenu, ki ga je želela doseči neveljavna določba.

(5) Morebitne spore iz tega sporazuma bodo stranke sporazuma reševale sporazumno in na miren način, v nasprotnem primeru pa je za reševanje sporov pristojno krajevno in stvarno pristojno sodišče.

(6) Ta sporazum začne veljati z dnem njegovega podpisa s strani vseh strank sporazuma in velja do izteka vseh rokov v katerih je, skladno z veljavnimi pravnimi podlagami in navodili, ki predstavljajo sestavni del pogodbe o sofinanciranju, možen nadzor nad navedeno pogodbo in izrekanje finančnih sankcij.

[*naziv/ime prijavitelja]*

Kraj, datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*naziv/ime partnerja*]

Kraj, datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*naziv/ime partnerja*]

Kraj, datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

………………………….. [*po potrebi dodati sodelujoče partnerje*]